চুনারুঘাট প্রতিনিধি ॥ চুনারুঘাটে অবৈধভাবে বালু উত্তোলনের দায়ে এক যুবকে তিন মাসের কারাদণ্ড দিয়েছেন ভ্রাম্যমান আদালত। দণ্ডিত যুবক হলেন, উপজেলার চামলতলা গ্রামের ইদ্রিস আলীর ছেলে সুমন মিয়া (২৭)। সংশ্লিষ্ট সূত্রে জানা গেছে, করাঙ্গী নদীতে অবৈধভাবে বালু উত্তোলনের সময় গতকাল বুধবার দুপুরের দিকে ভ্রাম্যমান আদালত অভিযান চালিয়ে ড্রেজার মেশিন জব্দ এবং সুমনকে আটক করে। পরে উপজেলার সহকারি কমিশনার (ভূমি) তনময় ইসলাম তাকে তিন মাসের কারাদণ্ড প্রদান করেন। ভ্রাম্যমান আদালতকে সহযোগিতা করেন চুনারুঘাট থানার এস আই মাসুদুজ্জামান ও সার্ভেয়ার মনিরুজ্জামান।